
 З  А П  И  С  Н  И  К


Од петнаесетата редовна седница на Советот на општина Чешиново-Облешево, одржана на ден 18.10.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева и Сане Стојанов.
Присутни и: Градоначалникот г-н Далибор Ангелов, Игор Јанев - претставник на ЈПКД „Облешево“, Милена Параклиев – Одговорен сметководител во општината.
Записникот го води Драгица Горгиевска – Раководител на Одделение за  нормативно-правни работи во општината
	Записникот од четиринаесетата редовна седница се стави на разгледување.
	Забелешки на Записникот од четиринаесетата редовна седница:
	-Сане Стојанов
	Во Точка 5 подобро би било кога би стоело дека со измените на Програмата за Илинденски Спортски Игри за прво место следува 80.000,00 денари а за второ место 40.000,00 денари.
	
	Записникот со забелешките се усвои со  11 гласа ЗА.

	За петнаесетата редовна седница Претседателот го предложи следниот:


Дневен ред,

1. Извештај за финансиско-материјално работење на ЈПКД „Облешево“ за период 01.07.-30.09.2022 година
2. Годишен план за вработување, за 2023 година, во ЈПКД „Облешево“
3. Информација за остварени бруто приходи од работа на пазарот во Облешево за месец Август и Септември 2022 година
4. Одлука за давање на Согласност на ООУ „Страшо Пинџур“ Соколарци за отстранување на руиниран објект од дворот на подрачното училиште во с.Чешиново
5. Извештај за извршување на Буџетот на општина Чешиново-Облешево за периодот 01.01-30.09.2022 година
6. Програма за зимско одржување на локалните патни правци и улици на територија на општина Чешиново-Облешево 2022/2023
7. Извештај за реализација на Одлуки донесени од советот на општината за период 01.07.-30.09.2022 година
8. Збирен Извештај за поединечно поднесени пријави на штети
9. Програма за дополнување на Програмата за располагање со градежно земјиште во сопственост на Република Северна Македонија на подрачјето на општина Чешиново-Облешево за 2022 година
10. Одлука за прифаќање на Иницијатива за изработка на Урбанистички проект вон опфат на Урбанистички план за изградба на површински соларни и фотоволтаичнуи електрани (Е-1.13)
11. Одлука за спроведување на постапка за оттуѓување (продажба) на објект во с.Спанчево, деловен простор сопственост на општина Чешиново-облешево (Имотен лист 1245 КО Спанчево , КП 5794/1 , објект 1 со површина од 369м2., на  адреса М.Тито)
12. Предлози, прашања и барања


Дневниот ред се усвои со 11 гласа ЗА
 
1 Точка (Извештај за финансиско-материјално работење на ЈПКД „Облешево“ за период 01.07.-30.09.2022 година)

-Игор Јанев
Даде објаснување на писмениот квартален Извештај.
Како што може да забележете во Извештајот овој квартал прикажуваме добивка од 318.000,00 денари, разлика помеѓу приходи и расходи. Ова не е јасна слика за финансиската состојба на Јавното Претпријатие од причини што Извештајот е изготвен на дванаесети а тој период не беа пристигнати фактурите. Фактурата за електрична енергија е 200.000,00 денари а не фигурираат во овој Изештај.
-Сане Стојанов
Ме радува позитивното салдо на претпријатието. Целта е да се оде напред и да се помага на населените места. Имајки ја во предвид целокупната ситуација во државата, во иднина можеби ќе биде потешко собирањетио на приходите. Кои се надлежностите на Јавното Претпријатие по однос на одржување на гробиштата. Кои услуги ги врше Јавното Претпријатие?
-Игор Јанев
Под овие услуги спаѓа тековното одржување, а тоа значи чистење од обрасната вегетација и слично. Оградување, патеки не влегуваат во ова. Само прскање и косење.
-Сане Стојанов
Има потреба за оваа услуга во сите населени места. Кај нас гробиштата беа оградени, има потреба од поправка на оградата. Околу прскањето, нека се прска еднаш до два пати во годината, навистина е потребен поголем ангажман околу оваа услуга..
-Игор Јанев
Се согласувам дека има простор за реагирање, но проблемот е поради недостаток на човечки реурси. Тој е кадарот и бројот на вработени со кој располагаме.
-Сане Стојанов
Расходи за телефон. Какви телефонски услуги има претпријатието?
-Игор Јанев
Се плаќаат две телефонски сметки и тоа фиксен телефон и еден службен телефон за директорот.
-Сане Стојанов
Репрезентации
-Игор Јанев
Во секоја фирма има и ставки за репрезентации. 30.000,00 денари како ставка за репрезентации не е голема.
-Орце Митров
Настрана од финансискиот Извештај и на директорот му споменав на претходната седница и сега ќе кажам дека банкините на патот за Теранци сеуште не се средени. Голем е проблемот кога две коли треба да се разминат. Надлежноста е Наша, да не дојде до некои несакани последици.
-Анита Колева
Исто и за гробиштата во Теранци, ситуацијата е катастрофа. Има паднати дрвја на некои споменици. Треба тоа да се исчисти најбрзо што може.
-Франческо Наков
Кога се крпеа ударните дупки остана исечен асфалт и не се пополни. Сега тоа претставува уште поголем проблем од претходно. Работата од изведувачот е завршена а на терен не е.
-Сане Стојанов
Приходи од вага малку, а расходи 30.000,00 денари а стока на пазарот скоро и да нема.
-Игор Јанев
Тоа е за баждирање на вагата.
-Стојан Ангелов
И пак не мере точно вагата.
-Игор Јанев
Имаше некоја хаварија и вагата требаше да се носе за Скопје. Тоа се случи во два наврати и затоа е таа сума. За точноста на мерењето имаме документ. Тоа е вонреден трошок што се јавува еднаш на 5 години.

Се премина на гласање.

Со 11 гласа ЗА се донесе Одлука за усвојување на Извештајот за финансиско-материјално работење на ЈПКД „Облешево“ за период 01.07.-30.09.2022 година.


2 Точка (Годишен план за вработување, за 2023 година, во ЈПКД „Облешево“)

-Игор Јанев
Годишниот план за вработување е Законска обврска и треба да се донесе до крајот на годината за наредната година. Во Планот за 2023 година предвидено е четири вработувања. Морам да напоменам дека и лани имавме три и ниту едно не е реализирано. Реализацијата ќе зависи од потребите и од финансиската ситуација на претпријатието. Не само кај услугите за гробиштата туку и многу други услуги не можат да се покријат поради недостаток на човечки ресурси. Предвидените работни места се 1 магационер, 1 одржувач на паркови и 2 утоварачи - ѓубрари. 2019 година имавме 2 утоварачи ама еден отиде во пензија. Ова место стое непотполенето а од тој период уште во 6 населени места почнавме да ја вршиме услугата за изнесување на смет. Сетоа тоа го работиме со 1 утоварач. Сезонските работници ги користиме за да ги пополниме овие работни места. Ни требаат овие места и затоа мора да фигурираат во планот.
-Орце Митров
Во ред е ова Ваше барање. Во Јавното Претпријатие не смее да работи некој што не е осигуран.
-Игор Јанев
Секое работно место е апсолутно потребно. Мора да водиме и магацин, а немаме такво лице.
-Сане Стојанов
Нема ни електричар.
-Игор Јанев
Претходниот вработен си даде отказ, друг заинтересиран за ова работно место дојде и не се врати. Факт е дека платите во Јавното Претпријатие не се високи.
Прашањето е и колку ни треба електричар како вработен во Претпријатието. Претходно Јавното осветлување ние го одржувавме, сега има Јавно Приватно Партнерство. Кога има потреба претходниот електричар го ангажираме со Договор за дело.
-Славе Донев
На кој треба да се реагира за проблем со уличното осветлување. Дали на телеком. Во Спанчево цела линија не свете.
-Игор Јанев
Таков проблем имаше и во Теранци. Не се ажурни, не доаѓаат.

По дискусијата се премина на гласање.
Со 9 гласа ЗА и 2 гласа Воздржани се донесе Одлука за давање на Согласност на Годишниот план за вработување за 2023 година во ЈПКД „Облешево“.


3 Точка (Информација за остварени бруто приходи од работа на пазарот во Облешево за месец Август и Септември 2022 година)

-Игор Јанев
Даде објаснување на писмената Информација.

Без дискусија со 11 гласа ЗА се донесе Одлука за усвојување на Информацијата за остварени бруто приходи од работа на пазарот во Облешево за месец Август и Септември 2022 година.


4 Точка (Одлука за давање на Согласност на ООУ „Страшо Пинџур“ Соколарци за отстранување на руиниран објект од дворот на подрачното училиште во с.Чешиново)

Без дискусија со 11 гласа ЗА се донесе Одлука давање на Согласност на ООУ „Страшо Пинџур“ Соколарци за отстранување на руиниран објект од дворот на подрачното училиште во с.Чешиново.


5 Точка (Извештај за извршување на Буџетот на општина Чешиново-Облешево за периодот 01.01-30.09.2022 година)

-Милена Параклиев
Даде објаснување на Писмениот Извештај за извршување на БУџетот.
Се работи за трет квартал. Реализацијата од 106.779.293,00 денари до овој период е 70.209.711,00 денари приходи и 67.844.378,00 денари расходи. Обврските на општината се околу 25,000,000,00 денари и тоа по основ на кредити, камати, комунални такси и слично. Се надевам дека до крајот на годината оваа ситуација ќе се смени. Штедеме, кратеме колку можеме но долгот е тој.
-Сане Стојанов
Споредбено изразени приходите и расходите со претходни години какви се? Претпоставувам дека како резултат на некои мерки кои се преземени ќе има и добри финансиски резултати. Долгот кој се спомена дали е како резултат на злоупотреби од претходното раководство?
-Градоначалникот
Агилноста на правосудството е на ниско ниво. Имаме некои позитивни ефекти за одредени предмети од апелација но поради тоа што предметите се сеуште во постапка не би можел повеќе од ова да Ви кажам.

-Милена Параклиев
Поради доспеани а ненамирени обврски само вчера ни пристигнаа две опомени пред тужба.
-Градоначалникот
Тоа се долгови кои се од претходно. Како пример ќе наведам некои, Астрекс од 700.000,00 успеавме да го намалиме долгот на 206.000,00 денари. Се трудиме колку што имаме можност да ги намируваме своите обврски. Долговите не се направени сега. Имаме 2 кредита и тао од две гарнитури на Градоначалници што ги плаќаме сега. Имаме штетен Договор и за јавното осветлување и секој месец на телеком има плаќаме по 379.013,00 денари и плус на ЕВН за потрошена електрична енергија. Цената на струјата ја знаете не треба да Ви зборувам колкави ни се сметките. Законот за финансирање на единици на локалната самоуправа ни наложува да донесеме план за штедење бидејки работиме со блокирана сметка. Колку што имаме можност ќе го пролонгираме донесувањето на планот бидејки една од основните точки во планот треба да биде забрана да се вложува во капитални инвестиции. 2 мандати бев член на Совет и можам да кажам како што е сега ситуацијата не е била никогаш. Блокирана сметка, натрупани долгови, мерки за штедење, енергетска криза. Лесно е на општини како Штип, Скопје, Аеродром.
-Слаџана Ангелова
Решение?
-Градоначалникот
Почнав со урбанизација на градежно неизградено земјиште. Бањата ја добивме во Наша сопственост. Ќе почнеме да бараме инвеститори. Мора да бараме начини за дополнителни приходи. Не може сите приходи да бидат од државата. Салдото на сметката не може да го доведеме до нула, но мора да ги намалиме долговите.
-Орце Митров
Да се пуштат опомени и за Данок на имот и за фирмарини за тие што немаат платено. Мислам дека ќе има ефект.
-Милена Параклиев
Решенијата дел се разнесени, останува уште мал дел. За опомени миласм дека се пуштени за фирмите.
-Орце Митров
За да има поголем ефект народот бара да има уплатница прикачено на Решението. 
-Сане Стојанов
Нека има обврска кога ќе дојдат странки за превод на имот да ги имат измирено и обврските по основ на комунални такси кон Јавното Претпријатие. Да им се бара и ова како Доказ. 

Советот даде Согласност на предлогот на Сане Стојанов, оваа обврска да биде од 01.01.2023 година.

По дискусијата се премина на гласање.

Од присутни 10 членови на Советот во просторијата за време на гласањето Едногласно се донесе Одлука за усвојување на Извештајот за извршување на Буџетот на општина Чешиново-Облешево за периодот 01.01-30.09.2022 година.



6 Точка (Програма за зимско одржување на локалните патни правци и улици на територија на општина Чешиново-Облешево 2022/2023)
-Сане Стојанов
Во Годишната Програма има наведено дека Регионалните патни правци не се во надлежност на општината и нив ги одржува Македонија пат а не Јавното Претпријатие.
Дел од овие патни правци никогаш не се исчистени од страна на Македонија пат, нели може кога за тоа ќе има потреба и нивното зимско одржување да биде од страна на Јавното Претпријатие?
-Драгица Горгиевска
Со тоа навлегуваме во надлежност што не е Наша.
-Сане Стојанов
Да ама сепак треба да бидат чисти во зимски услови.

Се премина на гласање
Од присутни 10 членови на Советот во просторијата за време на гласањето Едногласно се донесе Програмата за зимско одржување на локалните патни правци и улици на територија на општина Чешиново-Облешево 2022/2023.

7 Точка  (Извештај за реализација на Одлуки донесени од советот на општината за период 01.07.-30.09.2022 година)

-Драгица Горгиевска
Во меѓувреме има реализација и на други Одлуки. Исплатени се и паричните награди за ИСИ 2022.

Без дискусија се премина на гласање.

Од присутни 10 членови на Советот во просторијата за време на гласањето Едногласно се донесе Одлука за усвојување на Извештајот.


8 Точка (Збирен Извештај за поединечно поднесени пријави на штети)

Без дискусија од присутни 10 членови на Советот во просторијата за време на гласањето Едногласно се донесе Одлука за усвојување на Извештајот направен од Комисијата за штети по поединечно пднесени пријави за штети од невремето од врнежи од град кое ја зафати територија на општина Чешиново-Облешево.


9 Точка (Програма за дополнување на Програмата за располагање со градежно земјиште во сопственост на Република Северна Македонија на подрачјето на општина Чешиново-Облешево за 2022 година)

-Драгица Горгиевска
Програмата е дополнета со дополнителни површини со намена Г2 лесна и незагадувачка индустрија за кои ќе се подготват геодетски елаборати и ќе бидат понудени на продажба.


10 Точка (Одлука за прифаќање на Иницијатива за изработка на Урбанистички проект вон опфат на Урбанистички план за изградба на површински соларни и фотоволтаични електрани (Е-1.13))

-Сане Стојанов
Бидејки се работи за локација во Кучичино да појаснам дека се работи за поставување на фотоволтаици на површина која е приватна сопственост на барателот.
-Градоначалникот
Добро е при ваква Иницијатива да се побара од барателите да бидат општествено одговорни, да направат нешто во заедницата каде планираат и да биде нивната инвестиција. Нека биде тоа една улица, една патека или слично.
Фотоволтаиците во времето на енергетска криза се доходовна инвестиција. Гарантниот рок на фотоволтаиците е 30 години.
-Орце Митров
Ова е мала инвестиција. Тој ќе ангажира и луѓе да работат таму. Ќе плате и комуналии. Колку што разбрав тие што ќе постават фотоволтаици на кров ќе бидат ослободени од комуналии.
-Градоначалникот
Барателот треба да ги сноси сите трошоци што ги носи постапката. Комисијата за урбанизам бара трошоци и за неа бидејки тоа се надворешни членови.
-Орце Митров
Сите вакви барања треба да ги подржиме.

Се премина на гласање.
Од присутни 10 членови на Советот во просторијата за време на гласањето едногласно се донесе Одлука за прифаќање на Иницијатива за изработка на Урбанистички проект вон опфат на Урбанистички план за изградба на површински соларни и фотоволтаични електрани (Е-1.13)).


11 Точка (Одлука за спроведување на постапка за оттуѓување (продажба) на објект во с.Спанчево, деловен простор сопственост на општина Чешиново-облешево (Имотен лист 1245 КО Спанчево , КП 5794/1 , објект 1 со површина од 369м2., на  адреса М.Тито))

-Градоначалникот
Се јави интерес за купување на овој објект во село Спанчево. Се работи за двете продавници, делот од поранешно Платини и стара берберница. Салата е издвоена од овој дел. Знаете дека објектите кои се во сопственост на општината се стари – руинирани. Ние како општина немаме средства за одржување на истите и за жал од забот на времето истите пропаѓаат. Закупците немаат интерес за вложување во истите. И на претходен Совет се спомена за тие објекти што ќе се јави интерес од одредени физички и правни лица за купување да се спроведе постапка за купопродажба. Со сегашните закупци има правен основ за раскинување на Договорот за закуп бидејки должат многу заостанати закупнини. Ги повикавме на разговор и им ја објаснивме ситуацијата. Од друга страна ова е и можност да се ублажи финансиската ситуација на општината.
-Орце Митров
Ова е добра работа. И на претходниот совет споменав да се продаде се за што има интерес. Со ова ќе ги спасиме објектите од пропаѓање а и услугата за граѓаните ќе биде подобра. На лицитација ќе се добие и добра цена.

-Градоначалникот
Како што реков, за овој објект има интерес. Постапката ќе се спроведе законски. Овластен процентиел ќе изврши проценка на објектот и во зависност од проценката ќе биде и почетната сума на наддавањето. Целата постапка ќе се води преку системот на е-ствари.
-Орце Митров
Во сите села нека се понудат на продажба.
-Славе Донев
А за што ќе се користи објектот. Немоја како еден претходен објект што беше продавница а сега се користи за скалдирање на вреќи.
-Франческо Наков
Јас знам дека закупците ги имаат измирено сите закупнини. И не е добро да се затвори продавница во село.
-Сане Стојанов
И на претходниот Совет кажав дека ако треба и без пари да се даде објектот само да се најде некој да го одржува. Но овој пат ќе се солидаризирам со членовите на овет што се од тоа село и ќе гласам како што ќе гласаат тие. Иако ќе повторам сум за да се најде решение за сите објекти кои ги има општината.
-Франческо Наков
Закупците ќе ги реновираат објектите. Јас не сум извесет кој сака да го купи објектот и за која намена потоа ќе биде истиот.
-Славе Донев
Не треба да се затворат продавниците на сред село.
-Градоначалникот
Трајни вложувања не се признаваат и ниту еден не пристапи кон реновирање на објектите.
-Орце Митров
Јас сум за предлогот на Градоначалникот.

Се премина на гласање.
Од присутни 10 членови на Советот во просторијата за време на гласањето со 5 гласа ЗА и 5 гласа Воздржани Одлуката не се донесе.


12 Точка (Предлози, прашања и барања)

Се прочита Барањето од Бранко Јаневски кој бара средства за училишен оброк за неговата ќерка.

Од присутни 10 членови на Советот во просторијата за време на гласањето Едногласно се донесе Одлуката.

Се прочита Барањето од Бранко Јаневски – инвалидно лице, кој бара финансиски средства за лекување.

Од присутни 10 членови на Советот во просторијата за време на гласањето Едногласно се донесе Одлука за финансиска помош од 3.000,00 денари.

Се прочита Барањето од Марјан Манов од с.Соколарци кој бара финансиски средства за социјално загрозено семејство.

Од присутни 10 членови на Советот во просторијата за време на гласањето Едногласно се донесе Одлука за финансиска помош од 3.000,00 денари.


Се прочита Барањето од здружението Фудбалска Академија Чешиново-Облешево кои бараат 250.000,00 денари за оваа календарска година за натпревари во трета фудбалска лига исток.
-Милена Параклиев
На минатата седница на Совет имавме Ребаланс на Буџетот. Реално такви средства за два месеца ние немаме, ниту пак како предвидени ги имаме во Буџетот. На Фудбалската Академија се исплаќаат 60.000,00 денари за превоз, 40.000,00 денари им се пуштија за Илинденски Спортски Игри. Сега бараат уште 250.000,00 денари. Оптината е во долгови и ние такви средства немаме.

Со 10 гласа ЗА се донесе Одлука од Програмата Спорт остатокот од средствата (издвоени доспеаните а ненамирени обврски) да им се исплати на ФА Чешиново-Облешево.

[bookmark: _GoBack]	Со исцрпување на Дневниот ред заврши петнаесетата редовна седница на Советот на општина Чешиново-Облешево.
	Седницата заврши во 11.20 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

